CELEX: 32020D2200
Language: el
Date: 2020-12-17 00:00:00
Title: Εκτελεστική απόφαση (ΕΕ) 2020/2200 της Επιτροπής της 17ης Δεκεμβρίου 2020 σχετικά με την παράταση των περιόδων συγκέντρωσης των δηλώσεων υποστήριξης για ορισμένες ευρωπαϊκές πρωτοβουλίες πολιτών σύμφωνα με τον κανονισμό (ΕΕ) 2020/1042 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2020) 9226] (Το κείμενο στην αγγλική γλώσσα είναι το μόνο αυθεντικό)

23.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 434/56
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/2200 ΤΗΣ ΕΠΙΤΡΟΠΗΣ
         της 17ης Δεκεμβρίου 2020
         σχετικά με την παράταση των περιόδων συγκέντρωσης των δηλώσεων υποστήριξης για ορισμένες ευρωπαϊκές πρωτοβουλίες πολιτών σύμφωνα με τον κανονισμό (ΕΕ) 2020/1042 του Ευρωπαϊκού Κοινοβουλίου και του Συμβουλίου
         
            
               [κοινοποιηθείσα υπό τον αριθμό C(2020) 9226]
            
         
         (Το κείμενο στην αγγλική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2020/1042 του Ευρωπαϊκού Κοινοβουλίου και του Συμβουλίου, της 15ης Ιουλίου 2020, για τη θέσπιση προσωρινών μέτρων όσον αφορά τις προθεσμίες των σταδίων συγκέντρωσης, επαλήθευσης και εξέτασης που προβλέπονται στον κανονισμό (ΕΕ) 2019/788 σχετικά με την Ευρωπαϊκή Πρωτοβουλία Πολιτών, λόγω της επιδημικής έκρηξης της COVID-19 (1), και ιδίως το άρθρο 2 παράγραφος 2,
         Κατόπιν διαβούλευσης με την επιτροπή για την Ευρωπαϊκή Πρωτοβουλία Πολιτών που προβλέπεται στο άρθρο 22 του κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου (2),
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2020/1042 θεσπίζει προσωρινά μέτρα όσον αφορά την Ευρωπαϊκή Πρωτοβουλία Πολιτών για την αντιμετώπιση των προκλήσεων που αντιμετώπισαν οι διοργανωτές πρωτοβουλιών πολιτών, οι εθνικές διοικήσεις και τα θεσμικά όργανα της Ένωσης, αφότου ο Παγκόσμιος Οργανισμός Υγείας ανακοίνωσε, τον Μάρτιο του 2020, ότι η έξαρση της νόσου COVID-19 εξελίχθηκε σε παγκόσμια πανδημία. Κατά τους μήνες που ακολούθησαν την εν λόγω ανακοίνωση, τα κράτη μέλη εξέδωσαν περιοριστικά μέτρα για την καταπολέμηση της κρίσης στον τομέα της δημόσιας υγείας. Κατά συνέπεια, ο δημόσιος βίος παρέλυσε στο σύνολο σχεδόν των κρατών μελών. Ως εκ τούτου, ο κανονισμός παρέτεινε ορισμένες προθεσμίες που προβλέπονται στον κανονισμό (ΕΕ) 2019/788 του Ευρωπαϊκού Κοινοβουλίου και του Συμβουλίου.
                  
               
                     (2)
                  
                  
                     Ο κανονισμός (ΕΕ) 2020/1042 αναθέτει επίσης στην Επιτροπή την εξουσία να παρατείνει περαιτέρω, κατά τρεις μήνες, τις περιόδους συγκέντρωσης όσον αφορά πρωτοβουλίες των οποίων η περίοδος συγκέντρωσης βρίσκεται σε εξέλιξη κατά τη διάρκεια νέας έξαρσης της COVID-19 υπό ορισμένες περιστάσεις. Οι προϋποθέσεις για οποιαδήποτε περαιτέρω παράταση είναι παρόμοιες με εκείνες που οδήγησαν στην αρχική παράταση μετά την έξαρση της COVID-19 τον Μάρτιο του 2020, δηλαδή ότι τουλάχιστον το ένα τέταρτο των κρατών μελών ή αριθμός κρατών μελών που αντιπροσωπεύει ποσοστό άνω του 35 % του πληθυσμού της Ένωσης εφαρμόζουν μέτρα στο πλαίσιο της αντιμετώπισης της πανδημίας COVID-19 που περιορίζουν σε σημαντικό βαθμό την ικανότητα των διοργανωτών να συγκεντρώνουν δηλώσεις υποστήριξης σε έντυπη μορφή και να ενημερώνουν το κοινό σχετικά με τις εν εξελίξει πρωτοβουλίες τους.
                  
               
                     (3)
                  
                  
                     Από την έκδοση του κανονισμού (ΕΕ) 2020/1042 τον Ιούλιο του 2020, η Επιτροπή παρακολουθεί εκ του σύνεγγυς την κατάσταση στα κράτη μέλη. Η σημαντική αύξηση των κρουσμάτων της νόσου COVID-19 σε ολόκληρη την Ένωση τον Οκτώβριο του 2020 οδήγησε στην ενίσχυση των περιοριστικών μέτρων σε αυξανόμενο αριθμό κρατών μελών. Έως το τέλος Οκτωβρίου 2020, τα μέτρα που περιόριζαν την ελεύθερη κυκλοφορία των πολιτών στα διάφορα κράτη μέλη με σκοπό την ανάσχεση ή την επιβράδυνση της μετάδοσης της νόσου COVID-19 είχαν αυξηθεί σημαντικά.
                  
               
                     (4)
                  
                  
                     Βάσει των διαθέσιμων πληροφοριών, η Επιτροπή κατέληξε στο συμπέρασμα ότι την 1η Νοεμβρίου 2020 πληρούνταν οι προϋποθέσεις για περαιτέρω παράταση των περιόδων συγκέντρωσης. Μέχρι την ημερομηνία αυτή, τέσσερα κράτη μέλη είχαν αναφέρει ότι εφάρμοζαν σε εθνικό επίπεδο περιοριστικά μέτρα, τα οποία απαγόρευαν ή περιόριζαν σε σημαντικό βαθμό την ελευθερία των πολιτών να κυκλοφορούν ελεύθερα εντός της επικράτειάς τους. Επιπλέον, εννέα κράτη μέλη είχαν αναφέρει ότι, μολονότι δεν εφάρμοζαν περιοριστικά μέτρα σε εθνικό επίπεδο, εφάρμοζαν μέτρα με παρόμοια περιοριστικά αποτελέσματα στον δημόσιο βίο στη χώρα τους ή τουλάχιστον σε σημαντικά τμήματά της. Τα εν λόγω μέτρα επηρεάζουν επίσης σημαντικά την ικανότητα των διοργανωτών να συγκεντρώνουν δηλώσεις υποστήριξης σε έντυπη μορφή και να ενημερώνουν το κοινό σχετικά με τις εν εξελίξει πρωτοβουλίες τους. Οι εν λόγω αρνητικές συνέπειες είναι αποτέλεσμα συνδυασμού περιοριστικών μέτρων, συμπεριλαμβανομένων των τοπικών μέτρων εγκλεισμού, των περιορισμών στη δυνατότητα πρόσβασης σε δημόσιους χώρους, της διακοπής λειτουργίας ή της εφαρμογής περιορισμένου ωραρίου για καταστήματα, εστιατόρια και μπαρ, των αυστηρών περιορισμών χωρητικότητας στις δημόσιες και ιδιωτικές συναθροίσεις και συναντήσεις, καθώς και της επιβολής απαγόρευσης της κυκλοφορίας. Με βάση τις διαθέσιμες επί του παρόντος πληροφορίες, τα εν λόγω μέτρα, ή μέτρα με παρόμοιο αποτέλεσμα, είναι πιθανό να ισχύουν για περίοδο τουλάχιστον τριών μηνών.
                  
               
                     (5)
                  
                  
                     Τα οικεία κράτη μέλη αντιπροσωπεύουν τουλάχιστον το ένα τέταρτο των κρατών μελών και άνω του 35 % του πληθυσμού της Ένωσης.
                  
               
                     (6)
                  
                  
                     Για τους λόγους αυτούς, μπορεί να συναχθεί το συμπέρασμα ότι πληρούνται οι προϋποθέσεις για τη χορήγηση παράτασης των περιόδων συγκέντρωσης όσον αφορά πρωτοβουλίες των οποίων η περίοδος συγκέντρωσης βρισκόταν σε εξέλιξη την 1η Νοεμβρίου 2020. Επομένως, οι εν λόγω περίοδοι συγκέντρωσης θα πρέπει να παραταθούν κατά 3 μήνες.
                  
               
                     (7)
                  
                  
                     Για πρωτοβουλίες των οποίων η περίοδος συγκέντρωσης άρχισε μεταξύ της 1ης Νοεμβρίου 2020 και της ημερομηνίας έκδοσης της παρούσας απόφασης, η περίοδος συγκέντρωσης θα πρέπει να παραταθεί έως την 1η Φεβρουαρίου 2022.
                  
               
                     (8)
                  
                  
                     Όσον αφορά τις πρωτοβουλίες των οποίων η περίοδος συγκέντρωσης έληξε μεταξύ της 1ης Νοεμβρίου 2020 και της ημερομηνίας έκδοσης της παρούσας απόφασης, η παρούσα απόφαση θα πρέπει να ισχύσει αναδρομικά,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Εάν η συγκέντρωση δηλώσεων υποστήριξης μιας Ευρωπαϊκής Πρωτοβουλίας Πολιτών (στο εξής: πρωτοβουλία) βρισκόταν σε εξέλιξη την 1η Νοεμβρίου 2020, η μέγιστη περίοδος συγκέντρωσης παρατείνεται για διάστημα τριών μηνών για τη συγκεκριμένη πρωτοβουλία.
            
            
               2.   Εάν η συγκέντρωση των δηλώσεων υποστήριξης μιας πρωτοβουλίας άρχισε μεταξύ της 1ης Νοεμβρίου 2020 και της 17ης Δεκεμβρίου 2020, η περίοδος συγκέντρωσης παρατείνεται έως την 1η Φεβρουαρίου 2022 για τη συγκεκριμένη πρωτοβουλία.
            
         
         
            Άρθρο 2
            Οι νέες καταληκτικές ημερομηνίες των περιόδων συγκέντρωσης για τις ακόλουθες πρωτοβουλίες είναι οι εξής:
            
                        —
                     
                     
                        για την πρωτοβουλία με τίτλο «Η γρήγορη, δίκαιη και αποτελεσματική λύση για την κλιματική αλλαγή»: 6 Φεβρουαρίου 2021,
                     
                  
                        —
                     
                     
                        για την πρωτοβουλία με τίτλο «Πολιτική συνοχής για την ισότητα των περιφερειών και τη διατήρηση των ιδιαίτερων πολιτιστικών χαρακτηριστικών τους»: 7 Φεβρουαρίου 2021,
                     
                  
                        —
                     
                     
                        για την πρωτοβουλία με τίτλο «Τέρμα στη φορολογική απαλλαγή των αεροπορικών καυσίμων στην Ευρώπη»: 10 Φεβρουαρίου 2021,
                     
                  
                        —
                     
                     
                        για την πρωτοβουλία με τίτλο «Τιμολόγηση του άνθρακα για την καταπολέμηση της κλιματικής αλλαγής»: 22 Απριλίου 2021,
                     
                  
                        —
                     
                     
                        για την πρωτοβουλία με τίτλο «Καλλιεργήστε την επιστημονική πρόοδο: οι καλλιέργειες μετράνε!»: 25 Απριλίου 2021,
                     
                  
                        —
                     
                     
                        για την πρωτοβουλία με τίτλο «Σταματήστε τη διαφθορά στην Ευρώπη στη ρίζα της με τη διακοπή της χρηματοδότησης χωρών που έχουν αναποτελεσματικό δικαστικό σύστημα μετά τη λήξη της προθεσμίας»: 12 Ιουνίου 2021,
                     
                  
                        —
                     
                     
                        για την πρωτοβουλία με τίτλο «Δράσεις για την αντιμετώπιση της κλιματικής έκτακτης ανάγκης»: 23 Ιουνίου 2021,
                     
                  
                        —
                     
                     
                        για την πρωτοβουλία με τίτλο «Σώστε τις μέλισσες και τους αγρότες! Ας οδεύσουμε προς μια γεωργία φιλική προς τις μέλισσες για ένα υγιές περιβάλλον»: 30 Ιουνίου 2021,
                     
                  
                        —
                     
                     
                        για την πρωτοβουλία με τίτλο «Stop Finning – Stop the trade» (Σταματήστε την πρακτική αφαίρεσης πτερυγίων – Σταματήστε το εμπόριο): 31 Οκτωβρίου 2021,
                     
                  
                        —
                     
                     
                        για την πρωτοβουλία με τίτλο «ΨΗΦΟΦΟΡΟΙ ΧΩΡΙΣ ΣΥΝΟΡΑ, πλήρη πολιτικά δικαιώματα για τους πολίτες της ΕΕ»: 11 Δεκεμβρίου 2021,
                     
                  
                        —
                     
                     
                        για την πρωτοβουλία με τίτλο «Χορήγηση βασικού άνευ όρων εισοδήματος (UBI) σε όλη την ΕΕ»: 25 Δεκεμβρίου 2021,
                     
                  
                        —
                     
                     
                        για την πρωτοβουλία με τίτλο «Ελευθερία στην ανταλλαγή περιεχομένου»: 1 Φεβρουαρίου 2022,
                     
                  
                        —
                     
                     
                        για την πρωτοβουλία με τίτλο «Δικαίωμα στη θεραπεία»: 1 Φεβρουαρίου 2022.
                     
                  
         
            Άρθρο 3
            Η παρούσα απόφαση έχει αναδρομική ισχύ όσον αφορά τις πρωτοβουλίες των οποίων η περίοδος συγκέντρωσης έληξε μεταξύ της 1ης Νοεμβρίου 2020 και της ημερομηνίας έκδοσης της παρούσας απόφασης.
         
         
            Άρθρο 4
            Η παρούσα απόφαση απευθύνεται:
            
                        —
                     
                     
                        στην ομάδα διοργανωτών της πρωτοβουλίας με τίτλο «Η γρήγορη, δίκαιη και αποτελεσματική λύση για την κλιματική αλλαγή»,
                     
                  
                        —
                     
                     
                        στην ομάδα διοργανωτών της πρωτοβουλίας με τίτλο «Πολιτική συνοχής για την ισότητα των περιφερειών και τη διατήρηση των ιδιαίτερων πολιτιστικών χαρακτηριστικών τους»,
                     
                  
                        —
                     
                     
                        στην ομάδα διοργανωτών της πρωτοβουλίας με τίτλο «Τέρμα στη φορολογική απαλλαγή των αεροπορικών καυσίμων στην Ευρώπη»,
                     
                  
                        —
                     
                     
                        στην ομάδα διοργανωτών της πρωτοβουλίας με τίτλο «Τιμολόγηση του άνθρακα για την καταπολέμηση της κλιματικής αλλαγής»,
                     
                  
                        —
                     
                     
                        στην ομάδα διοργανωτών της πρωτοβουλίας με τίτλο «Καλλιεργήστε την επιστημονική πρόοδο: οι καλλιέργειες μετράνε!»,
                     
                  
                        —
                     
                     
                        στην ομάδα διοργανωτών της πρωτοβουλίας με τίτλο «Σταματήστε τη διαφθορά στην Ευρώπη στη ρίζα της με τη διακοπή της χρηματοδότησης χωρών που έχουν αναποτελεσματικό δικαστικό σύστημα μετά τη λήξη της προθεσμίας»,
                     
                  
                        —
                     
                     
                        στην ομάδα διοργανωτών της πρωτοβουλίας με τίτλο «Δράσεις για την αντιμετώπιση της κλιματικής έκτακτης ανάγκης»,
                     
                  
                        —
                     
                     
                        στην ομάδα διοργανωτών της πρωτοβουλίας με τίτλο «Σώστε τις μέλισσες και τους αγρότες! Ας οδεύσουμε προς μια γεωργία φιλική προς τις μέλισσες για ένα υγιές περιβάλλον»,
                     
                  
                        —
                     
                     
                        στην ομάδα διοργανωτών της πρωτοβουλίας με τίτλο «Stop Finning – Stop the trade» (Σταματήστε την πρακτική αφαίρεσης πτερυγίων – Σταματήστε το εμπόριο),
                     
                  
                        —
                     
                     
                        στην ομάδα διοργανωτών της πρωτοβουλίας με τίτλο «ΨΗΦΟΦΟΡΟΙ ΧΩΡΙΣ ΣΥΝΟΡΑ, πλήρη πολιτικά δικαιώματα για τους πολίτες της ΕΕ»,
                     
                  
                        —
                     
                     
                        στην ομάδα διοργανωτών της πρωτοβουλίας με τίτλο «Χορήγηση βασικού άνευ όρων εισοδήματος (UBI) σε όλη την ΕΕ»,
                     
                  
                        —
                     
                     
                        στην ομάδα διοργανωτών της πρωτοβουλίας με τίτλο «Ελευθερία στην ανταλλαγή περιεχομένου»,
                     
                  
                        —
                     
                     
                        στην ομάδα διοργανωτών της πρωτοβουλίας με τίτλο «Δικαίωμα στη θεραπεία».
                     
                  
         
            Βρυξέλλες, 17 Δεκεμβρίου 2020.
            
               
                  Για την Επιτροπή
               
               Věra JOUROVÁ
               
                  Αντιπρόεδρος
               
            
         
         
            (1)  ΕΕ L 231 της 17.7.2020, σ. 7.
         
            (2)  Κανονισμός (ΕΕ) 2019/788 του Ευρωπαϊκού Κοινοβουλίου και του Συμβουλίου, της 17ης Απριλίου 2019, σχετικά με την Ευρωπαϊκή Πρωτοβουλία Πολιτών (ΕΕ L 130 της 17.5.2019, σ. 55).